En 36-årig mand satte onsdag morgen efter to indbrudstyve, som var i gang med at bryde en vindue op i en villa på Geskevej i Aalborg. Under jagten, som foregik til fods, blev manden sprøjtet i ansigtet med peber. Manden kom ikke til skade, men fik lidt svien på halsen. De to tyve slap dog fra ham på et stisystem ved Mester Eriksens Vej, oplyser Nordjyllands Politi, som efterlyser de to gerningsmænd. Den ene mand beskrives som nordafrikansk, spinkel og 175-180 centimeter høj. Han var iført en grå hættetrøje, sorte bukser og kasket. Den anden mand er nordafrikansk og almindelig af bygning. Han har kort, sort hår og bar grå bukser, sort jakke og muligvis en kasket. Manden havde en rygsæk med. Nordjyllands Politi kan kontaktes på telefonnummer 114.

Referat:
En 36-årige mand overraskede onsdag morgen to tyve, og under jagten på dem blev han sprøjtet med peber.